**Informatívna správa k riešeniu vnútrobloku**

**„Linear park Wuppertálska“**

Projekt je spracovávaný tímom architektov pod vedením Ing. arch. Miloša Hájnika.

Návrh vnútrobloku Linear park Wuppertálska je v rozpracovaní, bol prezentovaný prvotný návrh architektov zo dňa 26.07.2023.

Návrh rieši chodníky v častiach, kde absentujú, rieši sa bezbariérovosť, nakoľko je lokalita plná schodov, je tu navrhnuté riešenie možného pohybu chodníkmi, namiesto schodísk. V čo najväčšej možnej miere sú spevnené plochy chodníkov a schodísk navrhnuté na revitalizáciu a úpravu povrchu.

Základnou myšlienkou návrhu je vytvorenie chodníka, ktorý začína na severnej strane vnútrobloku, prepája v sebe navrhované jednotlivé hracie prvky, návrh mobiliáru, spoločenský priestor a ústi na južnej strane vnútrobloku, pričom je tu riešený bezbariérový pohyb.

Koncept pracuje s ekologickými opatreniami, revitalizuje nefunkčné plochy a schodiská, vytvára dažďové záhrady a vodné prvky, ktoré prirodzene ochladzujú prostredie. Navrhovaná je výsadba nových stromov v miestach najviac exponovaných slnkom, pričom sú pôvodné stromy zachovávané. Taktiež sa v týchto miestach počíta s umiestnením tieniacich prvkov a konštrukcií. V riešenom území sú navrhované bezbariérové opatrenia a inkluzívne hracie prvky a materiály.

Projekt bude odkomunikovaný aj s verejnosťou na Spoločnom pláne na tému obnovy vnútrobloku Linear park Wuppertálska, naplánovaný na deň 25.09.2023. Ak to počasie dovolí, stretnutie by sa riešilo priamo na mieste s tímom Hájnik architekti, v prípade nepriaznivého počasia v zasadacej miestnosti miestneho úradu.

Spracovali:

Ing. Jaromil Čop,

Ing. Jarmila Balážová, PhD.

oddelenie výstavby a majetku